Üldkohtu (seitsmes koda) 2. veebruari 2012. aasta otsus – Kreeka vs. komisjon
(kohtuasi T‑469/09)
EAGGF – Tagatisrahastu – Ühenduse rahastamisest välja jäetud kulud – Tomatite töötlemise sektor ja riisi ladustamise sektor – Põhikontrollid – Ühenduse teatavate toetuskavade ühtne haldus- ja kontrollisüsteem – Proportsionaalsuse põhimõte
1.                     Põllumajandus – EAGGF – Raamatupidamisarvestuse kontrollimine ja heakskiitmine – Keeldumine hüvitada kulutusi, mis tulenevad eeskirjade eiramisest ühenduse õigusnormide kohaldamisel – Asjaomase liikmesriigi vastuväide – Tõendamiskoormis – Jaotus komisjoni ja liikmesriigi vahel (nõukogu määrus nr 1258/1999) (vt punktid 29–34, 78)
2.                     Menetlus – Hagiavaldus – Vorminõuded – Ülevaade fakti- ja õigusväidetest – Hagiavalduses esitamata õigusväited – Üldine viide muudele hagile lisatud dokumentidele – Vastuvõetamatus (Üldkohtu kodukord, artikli 44 lõike 1 punkt c) (vt punkt 47)
3.                     Institutsioonide aktid – Määrused – Määrus, mis kehtestab spetsiifilised kontrollimeetmed – Liikmesriikide kaalutlusõiguse puudumine – Täitmata jätmine – Põhjendatus – Muu kontrollisüsteemi parem või võrdne tõhusus – Lubamatus (vt punkt 80)
4.                     Põllumajandus – Ühine põllumajanduspoliitika – Rahastamine EAGGF poolt – Raamatupidamisarvestuse kontrollimine ja heakskiitmine –Keeldumine hüvitada kulutusi, mis tulenevad eeskirjade eiramisest ühenduse õigusnormide kohaldamisel – Liikmesriigi kontrollisüsteemi rakendamises puuduste tuvastamine – Komisjoni võimalus keelduda rahuldamast kõiki kulusid – Ühtse määraga korrektsiooni kohaldamine – Proportsionaalsuse põhimõtte rikkumine – Puudumine (nõukogu määrus nr 1258/1999, artikkel 7; komisjoni määrus nr 2148/96, artiklid 4 ja 6) (vt punktid 137, 140–147)
5.                     Põllumajandus – Ühine põllumajanduspoliitika – Rahastamine EAGGF poolt – Toetuste ja lisatasude määramine – Liikmesriikide kohustus luua tõhus halduskontrolli ja kohapealse kontrolli süsteem – Kohustuste rikkumine – Praktikas esinevatel raskustel rajanev põhjendus – Vastuvõetamatus (vt punktid 150–152)
Ese
Nõue tühistada Komisjoni otsus, 24. september 2009, mille kohaselt ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Maaelu Arengu Euroopa Põllumajandusfondi (EAFRD) raames (ELT L 257, lk 28; ja parandus ELT L 257, 30.9.2009).
Resolutsioon
1.
Jätta hagi rahuldamata.
2.
Mõista kohtukulud välja Kreeka Vabariigilt.